cyanic-selkie/wikianc huggingface dataset:
Call of Duty 4: Modern Warfare
Handling
Handlingen vender så tilbake til nåtid, åtte timer etter Al-Asads død. SAS-soldatene blir utsatt for et angrep fra ultranasjonalistiske styrker, og må holde unna tropper langt større enn deres egne inntil de amerikanske marinesoldatene ankommer for å plukke dem opp.
Med Zakhaev som deres nye mål, siden det var han som eide atomvåpenet som detonerte i Midtøsten, tar SAS, marinesoldatene og de russiske lojalistene del i en samlet operasjon for å få tak i Zakhaevs sønn, Viktor, for å prøve å finne ut hvor faren hans er. Etter å ha jaget Viktor et godt stykke, klarer de å fange han i et hjørne på toppen av en bygning. Soap går mot Viktor for å ta fra han pistolen hans, men før Soap klarer det, skyter Viktor seg selv i hodet.
Zakhaev blir provosert av sønnens død, og tar kontroll over et anlegg med interkontinentale raketter med atomvåpen i Altaj-fjellkjeden. Han truer resten av verden med å skyte en rekke raketter mot USAs østkyst som hevn. Price leder så en operasjon med britiske, amerikanske og russiske lojaliststyrker for å stoppe Zakhaev. De kommer seg etter hvert inn i anlegget. Kort tid etter at de har kommet seg inn, ser de to raketter som blir skutt opp, og de har kurs mot USAs østkyst. De skynder seg derfor inn i anlegget under bakken for å finne kontrollrommet, slik at de kan ødelegge rakettene mens de fortsatt er i luften. De kommer seg inn til kontrollrommet, og bruker abortkodene som har blitt sendt til dem, og rakettene blir ødelagt. De tar noen kjøretøy og flykter fra anlegget for å møte de russiske lojaliststyrkene.
SAS-soldatene og marinesoldatene blir deretter jaget av ultranasjonaliststyrker i flere kjøretøy og et helikopter. De kommer etter hvert til en bro som helikopteret ødelegger. De blir sittende fast på den ødelagte broen, uten noe sted å flykte, mens det kommer flere og flere fiendtlige styrker. Til slutt eksploderer en lastebil lastet med olje, som da skader alle unntatt Griggs, som prøver å dra Soap til et sikkert sted, men blir skutt før han klarer det. Zakhaev selv dukker opp, og begynner å skyte de døende soldatene på bakken. Soap ser da at Zakhaev skyter Gaz. Price er noen få meter til venstre for Soap, og gir Soap en M1911, for å skyte Zakhaev og vaktene hans. Soap klarer dette med det siste av energi han har før de russiske lojaliststyrkene ankommer og begynner å redde de som er igjen. Soap ser en russisk lojalistsoldat som begynner hjerte-lunge-redning på Price, men man får ikke vite hva som skjer med Price og Soap.
Utvikling
Call of Duty 4: Modern Warfare ble utviklet av en gruppe på rundt hundre personer over en periode på to år. Etter Call of Duty 2 bestemte Infinity Ward seg for å ikke lenger bruke andre verdenskrig som tema i spillene sine. Da de utviklet fortellingen for Call of Duty 4, bestemte Infinity Ward seg for å unngå å direkte referere til eller hinte til kriger som pågår i dag, og istedenfor holde seriens tema om to motstridende makter med omtrent likeverdig styrke. For å gjøre spillet mer realistisk, dro utviklerne på et treningsseminar hos United States Marine Corps i California. Dette hjalp dem med å simulere følelsen av å være nær en M1 Abrams stridsvogn når den skyter, samt at de fikk bruke flere våpen som ble lagt inn i spillet. De snakket også med noen marineinfanterister som nettopp hadde kommet tilbake fra et oppdrag, og de fikk høre om soldatenes følelser mens de var i kamp.
Lyd
Mesteparten av lyden og musikken i Call of Duty 4: Modern Warfare ble skrevet av Stephen Barton, som tidligere hadde bidratt til noe filmmusikk lagd av Harry Gregson-Williams. Rapsangen som synges på slutten av spillet under rulletekstene, ble sunget av spillets sjefsanimatør, Mark Grigsby.
Spillmotor
Call of Duty 4: Modern Warfare bruker IW-spillmotoren IW 3,0, med dynamisk belysning, dynamiske skygger og dybdeskarphet. I spillet kan man skyte gjennom vegger, og spillmotoren regner ut hvor mye skade hver kule gjør, avhengig av type materiale man skyter gjennom. Spillet kjører med en oppløsning på 600p på Xbox 360 og PS3.
Visse objekter, som biler og bygninger, kan ødelegges. Dette gjør at det er viktig å skille mellom ting som kan beskytte en fullstendig fra fienden, som vegger, og ting som bare kan ufullstendig dekke en, som biler, gjerder og tynnere vegger. Kulers skade gjennom vegger og slikt blir drastisk satt ned, i motsetning til kuler i fri luft. Spillet bruker også en dynamisk fysikkmotor, i motsetning til tidligere Call of Duty-spill. Xbox 360- og PS3-versjonene kjører på en bildefrekvens på 60, mens Wii-versjonen kjører på 30. Det ble implementert kode for å bestemme hvor spillere skulle dukke opp igjen etter å ha blitt drept i flerspillermodus, basert på alle spillernes posisjoner på banen, for hvor lett det er å se fiendtlige spillere, og posisjoner til eventuelle mål på spillbanen. Alle disse kriteriene skal minimere sjansen for at spillere dør kort etter å ha dukket opp igjen. Dette omtales ofte som «spawn-killing»; det å drepe fiendtlige spillere så snart de dukker opp igjen etter å ha blitt drept. Spillere har et evig antall liv i de fleste spillmodus, som i andre Call of Duty-spill. Hvis spilleren ikke forflytter seg fremover i spillets enspillerdel, så vil spillet forsette å sende fiender mot spilleren inntil man beveger seg videre.
Spillmotoren har blitt brukt i utviklingen av to andre Activision-spill. En versjon av den ble tatt i bruk i Call of Duty: World at War, det femte spillet i Call of Duty-serien, mens en litt annerledes versjon ble brukt i Quantum of Solace.
Markedsføring og utgivelse
27. april 2007, dagen før spilltraileren ble utgitt, lanserte Infinity Ward en nettside kalt «Charlie Oscar Delta» med informasjon om spillet. «Charlie Oscar Delta» viste et rangeringssystem som lar brukere fullføre oppdrag for å øke ens nivå og konkurrere om premier. Navnet kommer fra bokstaveringsalfabetet, og initialene til spillseriens navn, Call of Duty (COD). Den første Call of Duty 4: Modern Warfare-traileren som viste deler av spillet ble utgitt 28. april 2007. En offentlig betaversjon av spillet for Xbox 360 ble annonsert 30. august 2007. Betatesten ble designet for å teste serverne, finne problemer og balansere spillet. Det var opprinnelig planlagt å bare gjøre den tilgjengelig i USA, men etter hvert kunne den også spilles fra andre land.
Betatesten ble avsluttet 30. september 2007. Det høyeste nivået man kunne oppnå i betaversjonen var i begynnelsen nivå 16, men ble dette ble justert slik at man mot slutten kunne nå nivå 25. Det var tre flerspillerbaner man kunne spille på, «Crash», «Vacant» og «Overgrown». Alle disse banene er med i det ferdige spillet. En gratis enspillerdemo for PC ble publisert 11. oktober 2007, eksklusivt via Yahoo!. Demoen hadde ett nivå, «The Bog», som blant annet viste nattsynfunksjonen i spillet og dets grafiske kapasitet.
Nedlastbart innhold
Infinity Ward lanserte «Variety Map Pack»-utvidelsen for Xbox 360 4. april 2008. Den har fire nye baner: «Killhouse», «Creek», «Chinatown», og «Broadcast». Den samme utvidelsen ble sluppet for PlayStation 3 24. april 2008. Denne utvidelsen ble lastet ned av over en million mennesker i løpet av de første ni dagene etter at den kom ut, en rekord for betalt innhold på Xbox Live. Den ble gitt ut gratis på PC 5. juni 2008, sponset av NVIDIA, og ble gitt ut samtidig som versjon 1.6 av spillet. En enda nyere versjon av spillet kom ut på PlayStation 3 og Xbox 360 over et år senere, i august 2009. Denne versjonen fikset hovedsakelig problemer i flerspillermodusen som lot noen spillere jukse. Versjon 1.7 ble sluppet i juni 2008. Denne versjonen kan installeres på «Game of the Year»-versjoner direkte. Tidligere versjoner av spillet krever at versjon 1.6 er installert først.
Versjoner og utgivelse
Spillet ble utgitt i en vanlig versjon og en samlerversjon («Collector's Edition»). Samlerversjonen har den vanlige versjonen av spillet og en DVD med en dokumentarfilm: Great SAS Missions. Filmen inneholder opptak av SAS-soldater i felten og intervjuer med tidligere SAS-soldater. DVD-en har også en del hvor utviklerne viser frem hvordan de har laget noen av banene. Samlerversjonen har en plakat og en innbundet bok med flere bilder fra spillet og konseptillustrasjoner. Alt dette ble pakket sammen i en betydelig større boks enn den vanlige versjonen. Denne versjonen skulle bare være tilgjengelig i USA, men ble senere gjort tilgjengelig i andre land. En «Game of the Year»-versjon (årets spill) ble senere sluppet for PC, Xbox 360, og PlayStation 3. Xbox 360-versjonen inkluderte en kode som man kunne løse inn på Xbox Live Marketplace for å få «Variety Map Pack»-utvidelsespakken.
Call of Duty 4: Modern Warfare ble gitt ut for konsollene og Microsoft Windows i Nord-Amerika 5. november 2007, i Australia 7. november 2007, og i Europa 9. november 2007. Mac OS X-versjonen av spillet ble utviklet av Aspyr og gitt ut 26. september 2008. Spillet kom ut på Mac App Store 16. januar 2011. Det fikk en aldersgrense på 15 fra BBFC, «M» fra ESRB, «MA 15+» fra OFLC, 16+ fra PEGI, og 18 fra USK. Wii-versjonen av spillet, kalt Call of Duty: Modern Warfare: Reflex, ble utviklet av Treyarch og gitt ut 10. november 2009, samtidig som Call of Duty: Modern Warfare 2 og Call of Duty: Modern Warfare: Mobilized.
Mottagelse
Spillets handling har også fått god kritikk. GamePro sa at enspillerdelen var intens, actionfylt og gripende. GameSpot sa at det eneste problemet med enspillerdelen var at den var kort. Selv om IGN beskrev enspillerdelen som lineær, på samme måte som andre Call of Duty-spill, mente de Call of Duty 4: Modern Warfares enspillerdel var mye rikere og fokusert. IGNs Voodoo Extreme sa at det virket som om spillet kjører på togskinner, men at det er en del av sjarmen. Ben «Yahtzee» Croshaw fra Zero Punctuation ga en positiv anmeldelse, i motsetning til andre Call of Duty-spill, og sa at det ikke hadde så mye av det han mislikte med andre skytespill. Xbox World 360 sa at spillet brukte billige triks og egentlig ikke var så spesielt. De mente også at spillet ikke hadde revolusjonert sin sjanger, selv om andre hadde det. De mente likevel at spillet var storartet.
VGs anmeldelse av spillet kommenterte at skiftet fra andre verdenskrig til en mer dagsaktuell setting passet godt, men mente også at det var alt for kort, heller sammenlignbart med en utvidelsespakke enn et spill til full pris. Anmelderen mente likevel at den tiden som spillet varte, var godt brukt. Gamereactor mente at Infinity Ward hadde overgått sin allerede høye standard, og foretrakk Infinity Wards Call of Duty-spill ovenfor Treyarchs. De mente også at det var svært imponerende og at det fanget følelsen av å være i handlingen. De beskrev det som «militærporno på sitt absolutt beste» og at det var et spill man ikke må gå glipp av. Gamer.nos anmeldelse beskrev enspillerdelen som «kort, men intens», og beskrev forholdet mellom enspiller- og flerspillerdelene som å få både i pose og sekk. Anmeldelsen nevnte også at det ikke var mye variasjon i banedesignet i flerspillerdelen, noe som var savnet.
Wii-versjonen
Modern Warfare – Reflex Edition, en Nintendo Wii-versjon av spillet, ble lagd av Treyarch. Denne Wii-versjonen av Call of Duty 4: Modern Warfare har færre funksjoner og dårligere grafikk enn versjonene for de andre konsollene og PC. Wii-versjonen støtter heller ikke split-screen-flerspiller. I motsetning til de andre versjonene er det mulig å spille med to spillere i enspillerdelen på en skjerm. Denne versjonen fikk 76 % på Metacritic. IGN ga denne versjonen en poengsum på 7,0 av 10. De kommenterte at grafikken og kontrollerstyringen ikke var like god som Wii-versjonen av World at War, men at tilpasningsmulighetene og flerspillerdelen var imponerende. Official Nintendo Magazine ga spillet 80 %, men sa også at grafikken var dårligere enn forventet. GameTrailers ga spillet en poengsum på 8,8 av 10, og kommenterte at det ofret en del for å kunne bli spilt på plattformen, men klarte å beholde alt som var bra med den originale versjonen. Game Informer ga spillet en poengsum på 6,5 av 10, og kommenterte at det hadde dårlig grafikk, selv etter Wii-standarder, og at det største problemet var kontrolleren, Wii Remote. De sa at kontrolleren ikke hadde nok knapper for å støtte spillet skikkelig, og ble derfor veldig upresis. GameSpot ga denne versjonen av spillet 8,5 av 10 poeng, og mente at denne versjonen var en suksessfull portering fra de andre plattformene.
Salg
Før Call of Duty 4: Modern Warfare kom ut på markedet ble det anslått at det ville selge bedre enn Halo 3, siden det hadde like bra anmeldelser, men bli utgitt på flere plattformer. Dette viste seg å stemme og Xbox 360-versjonen ble det bestselgende videospillet i USA fra november 2007 til januar 2008 ifølge NPD Group. Xbox 360-versjonen solgte 1,57 millioner kopier og PlayStation 3-versjonen solgte 444 000 kopier i november 2007 i USA. 1,47 millioner kopier ble solgt for Xbox 360 i desember 2007. I januar 2008 ble det solgt 331 000 kopier for Xbox 360 og 140 000 kopier for PlayStation 3.
Arv
Call of Duty 4: Modern Warfare fikk to oppfølgere, Modern Warfare 2 og Modern Warfare 3, som henholdsvis kom ut i 2009 og 2011. En nyutgave kalt Call of Duty: Modern Warfare Remastered kom ut i 2016 og ble utviklet av Raven Software. Denne nyutgaven ble først sluppet ut som en del av spesialutgavene til Call of Duty: Infinite Warfare, men ble siden gitt ut separat. Hele Modern Warfare-serien fikk en reboot i form av Call of Duty: Modern Warfare, som kom ut i 2019 og ble utviklet av Infinity Ward.
Priser
Call of Duty 4: Modern Warfare fikk flere priser fra forskjellige nettsteder og publikasjoner. GameSpot ga spillet prisen for beste grafikk ved Electronic Entertainment Expo i 2007, mens GameTrailers ga det prisen for beste grafikk og beste spilltrailer. Spillet ble senere rangert som det nest beste førstepersonsskytespillet på GameTrailers' liste kalt «Top 10 First Person Shooters». Spillet fikk mye ros fra videospillmagasinene GamePro og GameSpy, sistnevnte hevdet at det var det beste spillet fra 2007 for PlayStation 3, Xbox 360, PC, og generelt. GamePro sa at det var årets spill. Game Critics Awards ga det prisen for beste actionspill. G4 ga spillet priser for beste lyddesign i 2007 og beste skytespill i 2007, mens Spike Video Game Awards ga spillet priser for årets beste skyte og beste militærespill.
Academy of Interactive Arts & Sciences ga det priser for å være det beste spillet for konsollene, årets beste actionspill, samt årets beste videospill. British Academy Video Games Awards ga det priser for beste handling i videospill og beste figurer i videospill. Spillet fikk også senere «Game of the Year»-prisen i 2009 fra British Academy Games Awards. Lesere av PlayStation Official Magazine stemte på det som det syvende beste PlayStation-spillet noensinne.
Call of Duty 4: Modern Warfare vant Gullstikka for årets actionspill i 2007.
Husvandrer
Husvandrer er et norsk navn på potteplanter i slekten Tradescantia i dagblomstfamilien. De er slyngplanter som sjelden blomstrer, men heller formerer seg ved hjelp av avleggere. Den er svært lett å formere, for alt man trenger å gjøre er å sette en bit av planten i fuktig jord. Vanligst er artene Tradescantia fluminensis og Tradescantia zebrina. Førstnevnte er en alvorlig ugressplante i subtropiske strøk, særlig i Australia. Tidligere ble planten kalt vandrejøde. Navnet har planten fått fordi folk har gitt hverandre avleggere, og på den måten har planten «vandret» fra hus til hus.
Dagliljeslekta
Daglilje (Hemerocallis) er en gammel hageplante i det som nå oppfattes som en underfamilie i familien Xanthorrhoeaceae.
Ellis Park Stadium
Ellis Park Stadium (også kjent som Coca-Cola Park på grunn av sponsingen av Coca-Cola Company) er et rugby- og fotballstadion i byen Johannesburg i Sør-Afrika. Det var arena for finalen i Rugby-VM 1995, som ble vunnet av Sør-Afrikas landslag. Det store stadionet var landets mest moderne da det ble oppgradert i 1982 for å få plass til nesten 60 000 tilskuere. I dag er stadionet vert for både fotball og rugby, i tillegg til andre store arrangementer som utendørskonserter. Det har blitt synonymt med rugby ettersom den eneste tiden da rugby ikke ble spilt på Ellis Park var i 1980 og 1981, da stadionet gjennomgikk en oppgradering.
Ellingsøy kirke
Ellingsøy kirke (Ellingsøy kyrkje) er en arbeidskirke fra 1998 på Ellingsøy i Ålesund kommune i Møre og Romsdal fylke. Den er en del av Den norske kirke og hører til Nordre Sunnmøre prosti i Møre bispedømme.
Byggverket er i betong og teglstein. Kirken er oppført i to byggetrinn med innvielse i 1990 og 1998.
Ellis Park Stadium
Stadionet var opprinnelig oppkalt etter Mr J.D. Ellis, som gjorde tomta stadionet er bygget på tilgjengelig. I 2008 kjøpte Coca-Cola Company navnerettene til stadionet for 450 millioner ZAR (ca. 58 millioner USD), og stadionet fikk det offisielle navnet Coca-Cola Park.
Gabons flagg
Gabons flagg ble offisielt tatt i bruk 9. august 1960, en uke før landets uavhengighet.
Ellingsøy kirke
Kirken er utsmykket av Håkon Gullvåg.
Ellis Park Stadium
Ligakamper, provinsielle kamper og internasjonale kamper har alle blitt spilt på Ellis Park, og det har fått besøk av lag som, Manchester United og Arsenal. Ellis Park Stadium er midtpunktet i en idrettssone sørøst i Johannesburg, og Johannesburg Stadium (friidrett), Standard Bank Arena (tennis) og et olympisk-klasse svømmebasseng.
Gabons flagg
Fargene i flagget har følgende betydning:
Ellingsøy kirke
Kirkegården ved kirken kalles Slotsvik kirkegård. Den ble tatt i bruk 1981.
Ellis Park Stadium
Ellis Park er hjemmebane til følgende lag:
Tidligere ble også cricketkamper arrangert på stadionet. Det ble spilt seks testkamper mellom 1948 og 1954, men det har ikke vært brukt til First-class cricket siden New Wanderers Stadium åpnet i 1956 og brukes nå kun til fotball og rugby.
Valdemar Birkmand
Laurits Valdemar Birkmand (født 17. september 1873, død 25. september 1930) var en dansk arkitekt. Birkmand har tegnet Marinekasernen på Holmen.
Han var sønn av husmann og snekker i Brylle Rasmus Christian Hansen og Kirstine Marie Pedersen.
29. august 1902 giftet han seg i Matthæus Kirke med Vilhelmine Marie Hoff (31. desember 1877 – 16. august 1960). Paret fikk tre sønner, hvorav en døde som ung.
Gabons flagg
Gabon er en av de få tidligere franske koloniene som etter oppnådd uavhengighet ikke har valgt å bruke de panafrikanske fargene i flagget.
Glass (maritimt)
Bakgrunn
Døgnet om bord på skip og fartøy har tradisjonelt blitt delt i seks vakter, hver på fire timer. De seks vaktene er:
Liste over fotballdommere som har dømt VM-finalen
Dette er ei liste over fotballdommere som har dømt VM-finalen.
Mannskoret Arme Riddere
Musikalsk beskrivelse
MAR har en variert musikalsk profil. Koret har solid forankring i den tradisjonelle mannskorlitteraturen og har til enhver tid norske nasjonalromantiske verk på repertoaret, samt tradisjonelt akademisk mannskormateriale som f.eks viser av Carl Michael Bellman m.m. Koret synger også populærmusikk, gjerne i egne arrangement og med egenproduserte, ofte humoristiske, tekster.
Glass (maritimt)
Bakgrunn
Hver vakt deles videre inn i åtte glass, dermed blir ett glass 1/2 time. Med skipsklokka gis klemt ved glass for å angi hvor lang tid som er gått av vakten. Hver hele time angis med dobbeltslag, og hver halvtime med enkeltslag. For hundevakten får en:
Mannskoret Arme Riddere
Musikalsk beskrivelse
Dirigenter:
MAR har to offisielle uniformer, gallauniform og arbeidsuniform. Til galla er uniformen smoking med oransje ordensbånd, og som arbeidsuniform brukes MARs oransje t-skjorte. Denne blir brukt til mer uformelle opptredener. MAR deltar på studentkorarrangementer ved UKA i Trondheim, UKA i Ås og UKEN i Bergen. Koret har god kontakt med mange andre studentkor, men spesielt med søsterkoret Studinekoret Sirenene. MAR og Sirenene arrangerer årlig en felles julekonsert første helg i desember.
MAR livnærer seg av opptredener for oppdragsgivere. Koret avholder vært semester flere større og mindre konserter. Blant disse er jule- og vårkonserten på Det Akademiske Kvarter, og opptredenen på universitetstrappen på 17. mai.
Ellis Park Stadium
Historie
Etter en lang og hard kamp ble Transvaal Rugby Football Union (i dag Golden Lions Rugby Union) grunnlagt og det opprettet et domene. De første kampene ble spilt på Wanderers Clubs stadion, som lå der Johannesburg stasjon ligger i dag. Bråk mellom de ulike rugbyklubbene samt Wanderers Clubs krav på banen for bruk til cricketkamper tvang Transvaal Rugby Football Union til å se etter et alternativ.
Et område med et steinbrudd og søppelhaug i Doornfontein ble i 1927 sett på som et mulig alternativ. Transvaal Rugby Football Union forhandlet med Johannesburg byråd Mr J.D. Ellis (som Ellis Park er oppkalt etter) om tilgjengeligheten av dette området og 13 dekar (53 000 kvadratmeter) ble gjort tilgjengelig. Den 10. oktober 1927 ble den endelige leieavtalen inngått. En kvote på 600 britiske pund ble akseptert for gresset, og med et lån på 5000 britiske pund fra kommunen kunne byggingen av det nye stadionet starte. Stadionet ble ferdigstilt i løpet av åtte måneder og i juni 1928 ble den første testkampen spilt mot All Blacks. Dermed hadde Ellis Park blitt bygd og det ble internasjonalt kjent samt synonymt med rugby. I 1955 så folkemengder på mellom 38 000 og 100 000 (rekord) kampen mot British Lions.
Ellis Park var arena for cricketkamper etter at en avtale ble inngått mellom Transvaal Rugby Football Union og Transvaal Cricket Union. Fra 1947, da over cricketbanen ble anlagt frem til 1956, var Ellis Park arena for ulike cricketkamper, men de siste kampene ble spilt i 1953/54-serien mot New Zealand. Deretter ble cricket flyttet til sin nye arena Wanderers, hvor dagens cricketarena også ligger.
En ny ledelse i Transvaal Rugby Football Union ble valgt i 1984, med Dr. Louis Luyt som formann og professor Joe Poolman som hans viseformann. Beslutningen om å plassere Ellis Park Stadium under ledelse av en tillitsvalgt ble tatt. Etter at Ellis Park Stadium ble notert på børsen i 1987 og på grunn av god økonomisk styring av Dr Luyt, kunne Ellis Park meddele at gjelden på 53 millioner rand var helt tilbakebetalt og at ytterligere 86 suiter kunne settes opp.
I dag er Golden Lions Rugby Union (tidligere Transvaal Rugby Union) og Ellis Park Stadium (Pty) Ltd gjeldfrie og har større pengeressurser enn alle de andre unionene og South African Rugby Union til sammen samt lånekrefter av tilsvarende størrelse.
I 2005 skrev Ellis Park historie ved å bli det første stadionet i Sør-Afrika eid av en mørkfarget person. Golden Lions Rugby Football Union overførte forvaltningen av Ellis Park idrettssone til et selskap med 51 % mørkfargede ansatte. Interza Lesego, Orlando Pirates og Ellis Park Stadium (Pty) Ltd utgjør det nye lederskapet av Ellis Park idrettssone.
Katastrofen 11. april 2001
Den 11. april 2001 oppstod det panikk blant tilskuerne under en fotballkamp mellom Orlando Pirates og Kaizer Chiefs. Med 42 døde er denne hendelsen den verste av sitt slag i Sør-Afrika til dags dato.
VM i rugby union 1995
I 1995 var Sør-Afrika vert for verdensmesterskapet i rugby union, og finalen ble spilt på Ellis Park den 24. juni foran 62 000 tilskuere. Sør-Afrika slo New Zealand 15-12 etter ekstra tid.
Standardtysk
Standardtysk, ofte også kalt høytysk, betegner alle standardiserte og overregionale uttalevarianter av det tyske skriftspråket. Standardtysk brukes som motsetning til all tale som ikke er standardisert, slik som f.eks. dialekter, sosiolekter, fagspråk og dagligspråk. Det finnes ulike standarder for uttale i Tyskland, Østerrike og Sveits, men det finnes ingen dialekt som er i overensstemmelse med standardtysk.
Ellis Park Stadium
VM i rugby union 1995
Kampoppsett:
Confederations Cup 2009
Kampoppsett:
VM i fotball 2010
Det ble spilt fem gruppespillkamper, en åttendedelsfinale og en kvartfinale på Ellis Park i fotball-VM 2010. Under mesterskapet ble kapasiteten midlertidig økt med 5 000 sitteplasser kun på den nordre enden, til i alt 65 000. Området som suiter for spesielle gjester gjennomgikk en betydelig ansiktsløftning. Det kom også nye garderober. De samlede kostnadene for renovasjonen var 500 millioner rand, og oppgraderingen ble fullført i juni 2008 – to år før verdensmesterskapet ble sparket i gang.
Kampoppsett:
Olsen Nauen Klokkestøperi
Olsen Nauen Klokkestøperi er et norsk klokkestøperi etablert i 1844. Det holder til på gården Nauen (gnr. 11/1) ved Barkåker i Tønsberg kommune i Vestfold og ble etablert av klokkestøper Ole Olsen. Bedriften drives i dag av sjette generasjon Olsen Nauen og har fra omkring 1915 vært Norges eneste gjenværende klokkestøperi for større klokker.
Om klokkestøperiet
Olsen Nauen Klokkestøperi produserer blant annet klokkespill, kirkeklokker, skipsklokker, gårdsklokker og mer, som oftest støpt med klokkebronse, som er en legering av cirka 80 % kobber og 20 % tinn.
Firmaet har levert kirkeklokker til svært mange av norske kirker. En del av produksjonen eksporteres, dels til misjonskirker, men også til andre kunder. Klokkespillene i Oslo rådhus, Oslo domkirke, Sem rådhus i Tønsberg og Trefoldighetskirken i Arendal er eksempler på klokkespill levert av Olsen Nauen. Firmaet har også laget et mobilt klokkespill som leies ut.
På gården har støperiet et lite museum med utstilling av gamle og nye klokker. Her kan en blant annet se Fon kirkes gamle klokke.
Daglig leder av støperiet er i dag Morten H. Olsen-Nauen, som er klokkestøper i sjette generasjon. Faren Ole Christian Olsen Nauen ble i 2007 tildelt Kongens fortjenstmedalje i gull for sin virksomhet.
Tidligere ledere ved Olsen Nauen Klokkestøperi.
Estádio Chimandela
Estádio Nacional do Chiazi er et multi-bruks stadion i Cabinda, Angola som er blitt ferdigstilt til Afrikamesterskapet 2010 som finner sted i januar 2010. Stadionet vil få en kapasitet på sirka 25 000 tilskuere, og vil bli mest brukt til fotball.
Sant’Agnello
Sant'Agnello er en by og kommune i Storbyområdet Napoli i Italia, ca. 55 km sør for Napoli. Byen ligger ved Napolibukta, et par km innenfor Sorrento. Det bodde 9095 mennesker her i 2013.
Sant'Agnello har forbindelse til Napoli ved den smalspora jernbanelinja Circumvesuviana.
Calvin Davis
Calvin B. Davis (født 2. april 1972, død 1. mai 2023) var en amerikansk friidrettsutøver (hekkeløper).
Davis deltok i tre internasjonale mesterskap. I innendørs-VM 1995 konkurrerte han på 400 meter og ble nummer seks på tiden 47,19. I det samme mesterskapet var han med å på vinne gull på 4 x 400 meter stafett.
A1B atomreaktor
A1B atomreaktor er en atomreaktor produsert av Bechtel for US Navy. Reaktoren blir brukt til å produsere elektrisitet og kraft til fremdrift på krigsskip. Den brukes på hangarskip i Gerald R. Ford-klassen og erstatter A4W-reaktoren som er i bruk ombord på hangaskip i Nimitz-klassen. A1B er mindre, mer effektiv og gir mer kraft enn A4W-reaktoren.
A1B står for:
Haplochromis
Noen Haplochromis-arter, blant annet flere fra Tanganyikasjøen og Malawisjøen har blitt flyttet til andre slekter som Astatilapia, Pseudocrenilabrus og Pundamilia.
Nyhøytysk
Nyhøytysk (ty. Neuhochdeutsch, Frhd.) betegner den språkhistoriske perioden fra 1650 og fram til i dag. Dets forgjenger kalles tidlig nyhøytysk (ca. 1350-1650).
Fylkesvei 6176
Fylkesveg 6176 går mellom Åsletta og Korsneset i Heim kommune.
Frem til 2019 hadde veien betegnelsen fylkesvei 350 (Møre og Romsdal).
Halimat Ismaila
Halimat Ismaila (født 13. juli 1984) er en nigeriansk friidrettsutøver som konkurrerer på 100 meter.
Ismaila deltok sammen med Gloria Kemasuode, Ene Franca Idoko og Oludamola Osayomi på Nigerias lag på 4 x 100 meter stafett under Sommer-OL 2008, og tok bronse etter Russland og Belgia. I det samme mesterskapet deltok hun på 100 meter, men ble utslått i forsøkene.
Fylkesvei 350 (andre betydninger)
I Norge finnes fylkesvei 350 i de følgende fylkene:
Steinfjellstafetten
Steinfjellstafetten ble arrangert første gang i 1993. Fire idrettslag fra kommune Røyrvik og Namsskogan i Trøndelag står som arrangører av Steinfjellstafetten, Elva/Namsskogan IL, Trones IL, Skorovas Idrettslag og Røyrvik Idrettsforening.
Stafetten går fra Trones i Namsskogan til Røyrvik første dag, og neste dag går den tilbake igjen til Trones i Namsskogan over en annen trasè. Stafetten ligger i naturskjønne omgivelser og høydepunktet vil være når man passerer over Steinfjellet. Stafetten er åpen for bedriftsidrettslag, familielag, idrettslag, friidrettsklubber, skoleklasser o.s.v.
Tidlig nyhøytysk
Tidlig nyhøytysk (ty. Frühneuhochdeutsch, Frhd.) betegner det høytyske språket mellom 1350 og 1650. Dets forgjengere kalles middelhøytysk (ca. 1050-1350), og gammelhøytysk. Den nyhøytyske perioden starter rundt 1650 og går fram til i dag. Den mest kjente teksten fra tidlig nyhøytysk tid er bibeloversettelsen til Martin Luther fra 1545. Luthers bibeloversettelse blir ofte sett på som opprinnelsen til det tyske skriftspråket slik vi kjenner i dag.
Steinfjellstafetten
Resultater 1993–2022
Med statistikk over beste vinnertid og antall deltakere. I 2004 innførte Steinfjellstafetten sykkeletapper, disse er ikke regnet med i denne tabellen over vinnere og vinnertider, kun inngår i oversikten over antall påmeldte, brutte og fullførte lag.
Under oversikten for damelag, stilte det ikke lag alle år.
I 2000 vant Mosvik IL konkurranseklassen, men Ogndal MIX som stilte i mosjonsklassen var først over målstreken.
Gamle etapper 1993-2019
Etter 2000 ble etappene 16 og 17 løpt som etappe 16 (20,5 km). I 2004 ble veksling 16 flyttet til Grøndalselv grunnet bygging av ny vei. Årenene 1995-96 var etappe 1 lengre og etappe 2 kortere (veksling da var ved Lindmoen etter 8,1 km), derfor ikke medgregnet her.
Gamle etapper 1993–2019 damer
Etter 2000 ble etappene 16 og 17 løpt som etappe 16 (20,5 km). I 2004 ble veksling 16 flyttet til Grøndalselv grunnet bygging av ny vei. Årenene 1995-96 var etappe 1 lengre og etappe 2 kortere (veksling da var ved Lindmoen etter 8,1 km), derfor ikke medgregnet her.
Fimbulheimen
Fimbulheimen er et fjellområde i Dronning Maud Land som strekker seg fra Jutulstraumen ved 1° vest til Carsten Borchgrevinkisen ved 18° øst om lag 200 km fra iskanten. Fimbulheimen ligger således mellom Maudheimvidda og Thorshavnheiane. Navnet kommer fra fimbulvinter, den harde vinteren som kommer forut for Ragnarok i norrøn mytologi.
Rasulykken i Loen i 1936
Rasulykken i Loen i 1936 (blir sammen med rasulykken i Loen i 1905 omtalt som Lodalsulykkene) var en rasulykke 13. september 1936, ved 5-tiden om morgenen. Som under rasulykken i 1905 raste det fra det 1493 meter høye Ramnefjellet ned i Loenvatnet (Lovannet) i Loen i Stryn kommune i Sogn og Fjordane fylke. Tilsammen omkom 74 mennesker i bygdene Nesdal og Bødal, 41 av disse ble ikke funnet.
Fimbulheimen
Fimbulheimen består av en rekke mindre fjellkjeder og fjellpartier, fra vest mot øst:
Rasulykken i Loen i 1936
Til tross for at geologer etter raset i 1905 mente at det ikke ville være fare for flere store ras i området, løsnet det en steinblokk på ca. en million kubikkmeter 800 meter opp i Ramnefjellet. En 70 meter høy flodbølge skylte gjennom gårdstunene og ødela alt som kom i dens vei, både mennesker og dyr, gårdstun og dyrket mark.
Fimbulheimen
Dronning Maud Lands høyeste fjell, Jøkulkyrkja (3148 moh.), ligger i Mühlig-Hofmannfjella. Den norske forskningsstassjonen Troll ligger ved Jutulsessen i Gjelsvikfjella, mens den ornitologiske feltstasjonen Tor ligger om lag 100 km lenger øst ved Svarthamaren i Mühlig-Hofmannfjella.
Store deler av området ble kartlagt av Den tyske antarktisekspedisjonen 1938–39 og senere av Maudheimekspedisjonen 1949–52 og Den norske antarktisekspedisjonen 1956–60. Norsk Polarinstitutt har utgitt tolv kartblad over Fimbulheimen i målestokk 1:250 000.
Rasulykken i Loen i 1936
Etter den siste ulykken var disse grendene så raserte at området ble fraflyttet.
Det gikk enda et ras 22. juni 1950, men flodbølgen var ikke like stor som de forrige og ingen liv gikk tapt.
Anders Hovden
Anders Karlson Hovden (født 13. april 1860 i Ørsta, død 26. november 1943 i Aker) var en norsk prest og forfatter, i dag kjent som salmedikter; for eksempel skrev han Fagert er landet. Sammen med biskopene Hognestad og Støylen redigerte han Nynorsk Salmebok. Av 711 salmer i samlingen skrev han selv 128 nye og gjendiktet 81. Han representerte en liberal kristendom, var venstremann og arbeidet for målsaken. Hovden ivret for parlamentarisme og unionsoppløsning.
Oppvekst og utdannelse
Foreldrene var Karl Hovden og Johanne Velle, og han vokste opp i Ørsta på Sunnmøre. Faren var fisker og gårdbruker. Etter konfirmasjonen var det meningen at Anders Hovden skulle være med faren på vinterfiske, men presten mente den gløgge gutten måtte bli seminarist, og 16 år gammel fikk han starte på lærerskolen i Volda. Samme vinter døde hans far, og fra da av måtte gutten klare seg selv. Han gikk på seminaret om formiddagen, og ga privatundervisning på ettermiddagen. Etter at han var blitt prest samlet Hovden familien ved farens grav og leste sitt eget minnedikt over ham:
Hele livet gjennom beholdt han respekt og beundring for det strevsomme arbeidet som foreldrene hadde nedlagt for å skaffe mat på bordet, og spesielt fiskarbøndene, det farefulle havet og den karrige jorda, heimbygda, naturen og folket, ble en viktig inspirasjonskilde i hans senere diktning.
Rugde
Rugde (Scolopax rusticola) er en monotypisk vadefugl i snipefamilien og sorteres i slekten Scolopax (rugder), som i alt teller åtte arter (ni taxa). Arten hekker i nesten hele Norge og over det meste av Skandinavia og videre østover i et bredt belte (det boreale barskogbeltet) gjennom det sentrale Eurasia til Kamtsjatkahalvøya og det nordlige Japan.
Anders Hovden
Oppvekst og utdannelse
Hans engasjement for målsaka må ses i det perspektivet. Da han en gang i en diskusjon fikk høre at man kunne tro målsaka var religion for ham, svarte han: "Det er rett. Det fjerde bodet har alltid vore religion for meg."
Helena Šikolová
Helena Šikolová (født 25. mars 1949), tsjekkoslovakisk kvinnelig langrennsløper som deltok i de olympiske vinterleker 1972 i Sapporo.
Rugde
Biologi
Rugde blir cirka 33–35 cm lang og veier omkring 131–420 g, med en snittvekt rundt 300 g. Vingespennet ligger på cirka 56–60 cm. Kroppen er kompakt og nebbet relativt lang,t og de undere ekstremitetene er forholdsvis korte til vadefugl å være. Rugda har brunspraglete fjærdrakt med tverrstriper på undersiden og brede mørke tverrbånd i krona.
Anders Hovden
Oppvekst og utdannelse
Etter lærerskolen mottok han ulike strøjobber før han kom til Kristiania. Her levde han i trange kår, men fikk hjelp fra sambygdingen Ivar Aasen til videre utdannelse med examen artium og teologistudier ved universitetet. Der ble Hovden venstremann og målmann, og tilhørte den radikale fløy av studentsamfunnet.
Han ble cand. theol. i 1886. I to vintre var han lærer på Elverum før han tok praktikum i 1888. På denne tiden var det vanskelig med arbeid for teologer, og Hovden reiste derfor hjem til Ørsta for å hjelpe moren med gårdsarbeidet. Men han holdt seg ikke bare i ro som bonde, men var stadig på reise for å tale på misjonsmøter. I 1891 ble han ordinert til prest i Vanse, og tjenestegjorde som prest gjennom nesten 40 år, i Krødsherad, Melhus og Østre Toten.
Hovden debuterte med et par diktsamlinger ved midten av 1890-årene. Med samlingen Tungalda (1897) vakte han oppmerksomhet i vide kretser. Gjennombruddet fikk han med diktsyklusen Bonden (1901).
Rugde
Biologi
Rugda bruker det lange nebbet sitt til å spise smådyr i skogbunnen. Den legger 4 egg (2–5). Den kan få 1–2 kull. Rugetiden varer i 21–24 dager. Den hekker nord til Troms i Norge.
Helena Šikolová
Šikolová vant en olympisk bronsemedalje i langrenn under vinter-OL 1972 i Sapporo. Hun kom på tredjeplass på 5 km for damer, bak Galina Kulakova fra Sovjetunionen og finske Marjatta Kajosmaa.
Anders Hovden
Prestegjerningen
I 1891 ble Anders Hovden kallskapellan på Lista, og mottok ordinasjon som prest. I 1898 ble han innsatt som hjelpeprest i Kristiania bispedømme. Herfra fikk han også et friår, slik at han i 1900 kunne foreta en reise i Sør-Europa. Da han året etter returnerte ble han kalt som kapellan til Krødsherad. Samtidig ble han kritisert av sine prestekollegaer fordi han preket på landsmål, men bygdesokningene sluttet seg opp om ham og rettet til å tale dialekt. Ungdomslaget søkte om å få ta noen av Elias Blix' salmer i bruk, og vant avstemningen etter en hard strid med de mer konservative prestene. Da han i 1916 ble kalt til sogneprest i Ålesund, reagerte lokale pietetister så sterkt på den frilyndte presten at han trakk seg fjorten dager senere.
Rugde
Biologi
Rugda forlater Norge i oktober–desember, for å overvintre i varmere strøk. Den kommer tilbake i mars–april. Den har et trekk om morgenen og kvelden. Hensikten med dette er at hunnene som sitter på bakken skal kunne velge make. Låten under trekket kan beskrives som «ort, ort, ort, pissit».
Anders Hovden
Prestegjerningen
I 1910 ble Hovden kalt til prest i Melhus, og i 1920 ble han sokneprest i Østre Toten. Men han brukte også mye tid på å reise omkring på stevner som folketaler.
Anders Hovden ble tatt med i komiteen som utarbeidet Landstads reviderte salmebok, og satt også i redaksjonen for Nynorsk salmebok (1925). De andre medlemmene i komiteen var biskopene Peter Hognestad og Bernt Støylen. Om arbeidsfordelingen mellom dem, skal Hovden ha sagt: «Hognestad var kald og klok, Støylen var varm og klok. Sjølv var eg berre varm». Anders Hovden ble en av de største bidragsyterne til Nynorsk salmebok med 128 tekster. Språket hans er kraftfullt, og salmene preget av naturpoesi og nasjonal religiøsitet. «Fagert er landet» er en av hans mest folkekjære salmer. Den ble skapt en vakker vinterkveld i 1907 mens han gikk på ski langs Krøderen. Til tross alle de nye salmene han diktet viste likevel Hovden seg som en markant motstander av å fornye den norske salmetradisjonen gjennom å forkaste de eldre salmene. Han ønsket heller å bygge på de gamle religiøse folketonene og deres tonalitet.
Rugde
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Anders Hovden
Senere forfatterskap og dikting
Det var som prest til Lista at Hovden for alvor begynte å skrive. Den første fortellingen *Laak Lagnad (1893) ga han ut under pseudonymet Karl Koll. I alt skrev han elleve prosafortellinger hvor han beretter om hverdagslivet til fiskerbøndene på Vestlandet. Havet kom til å stå sentralt i mye av det han skrev, og mange bygde på personlige erindringer. Attersyn (1926) hadde et rent selvbiografisk innhold. Hovden diktet rundt 250 salmer og ga i perioden 1905 til 1939 ut fire salmesamlinger. Dessuten fikk han utgitt hele 16 diktsamlinger. Hans største inspiratorer var dikterne og kameratene Per Sivle og Arne Garborg. Hovden mottok statens kunstnerlønn fra 1931, etter at han året før var blitt pensjonert fra sin prestetjeneste.
Hovden var på flere utanlandsreiser. Blant annet dro han i 1913 til USA for å avduke Ivar Aasen-monumentet i Moorhead i Minnesota. De siste årene av sitt liv var han bosatt på Nordstrand i Oslo.
I 1960 ble det satt opp et monument over Anders Hovden i sentrum av Ørsta, laget av billedhuggaren Anne Grimdalen. Han fikk også veien Anders Hovdens veg på Byåsen i Trondheim oppkalt etter seg i 1957. Han ble også hedret med gatenavn på Tasta i Stavanger i 1954.
Familie
Presten Øystein Orre Andersson Hovden var en av deres sønner.
Anders Hovdens søster var mor til kunstmalerne Karl Straume og Rasmus Strømme, som var tvillinger.
Katharine Merry
Katharine Merry (født 21. september 1974) er en britisk tidligere friidrettsutøver (sprinter).
Merry vant gull på 200 meter og sølv på 100 meter under junior-EM 1993. Som senior ble hun nummer fem på 400 meter i VM 1999 i Sevilla, og under OL 2000 tok hun bronse på 400 meter.
Langnebbekkasinsnipe
Langnebbekkasinsnipe (Limnodromus scolopaceus) er en middels stor art i snipefamilien.
Biologi
Langnebbekkasinsnipe blir cirka 24–30 cm lang og veier typisk 88–144 g. Hunnene blir noe større enn hannene. Vingespennet utgjør normalt cirka 46–52 cm.
Voksne fugler har gulaktige føtter og et langt, rett og mørkt nebb. Kroppen er mørk brun på oversiden, og rødlig under med flekkete hals og bryst, bånd på sidene. Halen har tverrstripet bånd i svart og hvit. Vinterdrakten er overveiende grå.
Hekkeområdene for langnebbekkasinsnipe er i våt tundra langt nord i Nord-Amerika og øst i Sibir. De hekker på bakken, vanligvis nær vann. Fuglene trekker sørover til det sørlige USA og Mellom-Amerika om vinteren. Arten er også en sjelden gjest i Vest-Europa, der enkelte individer kan bli i lange perioder.
Arten livnærer seg i hovedsak av insekter, bløtdyr, krepsdyr og marine marker og ormer.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Rasulykken i Loen i 1905
Rasulykken i Loen i 1905 (blir sammen med rasulykken i Loen i 1936 omtalt som Lodalsulykkene) var en rasulykke 15. januar 1905. Det raste fra det 1493 meter høye Ramnefjellet ned i Loenvannet (Lovatnet) i Loen i Stryn kommune i Sogn og Fjordane fylke. Tilsammen 61 mennesker i bygdene Nesdal og Bødal omkom av den påfølgende tsunamien. Bare ni mennesker ble funnet, de 52 andre fikk sin grav i Loenvatnet.
Raset
Flodbølgen raserte i alt 60 hus og drepte også 94 kyr, 10 hester, 145 sauer og 16 griser.
En minnestein ble satt opp på Nesodden samme år, 46 meter over Loenvannet, men den ble ødelagt av flodbølgen i 1936.
Flere vurderte å flytte fra stedet etter raset, men alle gårdene ble bygget opp igjen. Geologer ventet ikke flere ras og det ble antatt at vannet var blitt fylt av så mye masse at det ikke ville oppstå en så stor flodbølge dersom det derimot skulle rase på nytt. Husene ble trukket lengre opp fra vannet. Ca. klokken 04:30 natt til 13. september 1936 gikk det et nytt ras og 74 mennesker mistet livet i flodbølgene som oppsto. Det gikk enda et ras 22. juni 1950, men flodbølgen var ikke like stor som de forrige og ingen liv gikk tapt.
Sosial kapital
Sosial kapital er et samlende begrep for en rekke forhold; sosial støtte, sosiale nettverk, sosiale bånd, ressurser, tillit, trygghet, deltakelse, det sivile samfunn og medborgerskap. Sosial kapital kan betegnes som ressurser som er tilgjengelig for aktører gjennom deltakelse i sosiale nettverk.
Den amerikanske professoren Robert Putnam definerer sosial kapital som summen av normer, tillit og nettverk.
Ifølge Robert Putnam har sosial kapital både en avgrensende og en brobyggende karakter.
Avgrenset sosial kapital betegner sosiale bånd mellom personer som har fellestrekk som samme alder, interesser eller etnisitet. Brobyggende sosial kapital går på tvers av disse likhetene. Forskjellige grupper kan, ifølge Putnam, på samme tid være avgrensende og brobyggende; eksempelvis i en menighet, hvor det avgrenses over for andre trosretninger, men bygges bro over sosiale og etniske forskjeller.
Putnams begreper brukes gjerne også til å beskrive virksomheters sosiale kapital. Her vurderes graden av tillit og opplevelsen av rettferdighet i en organisasjon som uttrykk for virksomhetens samarbeidsevne. Dette vurderes i tre relasjonsforhold: Samlende ("bonding" – innenfor en avdeling eller enhet), brobyggende ("bridging" – mellom avdelinger eller enheter) og forbindende ("linking" – mellom ledelsen og medarbeiderne).
Virksomheten kan godt ha en høy sosial kapital innenfor en avdeling, men en lav sosial kapital mellom avdelinger. Dermed vil det eksempelvis vurderes, at samarbeidsevnen kan forbedring i den brobyggende relasjon. Virksomhetens sosiale kapital er en kollektiv egenskap i virksomheten og skal anskues og bygges opp på strategisk ledelsesplan.
Hoggestabben
Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble toppen navngitt.
Hoggestabben er avbildet på et norsk frimerke fra 1985 (NK 967) i anledning den norske antarktisekspedisjonen 1984–85.
Carl Eduard av Sachsen-Coburg-Gotha
Carl Eduard (født 19. juli 1884 i Claremont House, Esher/Surrey (England) som Leopold Charles Edward George Albert, død 6. mars 1954 i Coburg) var den siste regjerende hertugen av det lille hertugdømmet Sachsen-Coburg-Gotha fra 1900 til 1918. Han var president for Tysk Røde Kors 1933-1945. Han var født prins av Storbritannia og hertug av Albany, og var barnebarn av dronning Victoria av Storbritannia. Han ble som 15-åring sendt fra Storbritannia til den britiske kongefamiliens tyske hjemstat for å overta som hertug der. Han var morfar til kong Carl XVI Gustaf av Sverige. Han meldte seg inn i NSDAP og SA i 1933 og satt innvalgt for partiet i den tyske riksdagen. Han fikk i 1936 graden Obergruppenführer i SA.
Familiebakgrunn og oppvekst
Han var sønn av prins Leopold av Storbritannia, hertugen av Albany, og hans kone Helena av Waldeck-Pyrmont. Faren døde like før han ble født, og han arvet derfor farens titler ved fødselen. Han var barnebarn av prins Albert av Sachsen-Coburg-Gotha og dronning Victoria av Storbritannia.
Etter hertug Alfreds død den 30. juli 1900, etterfulgte Carl Eduard ham som hersker i den britiske kongefamiliens tyske hjemstat. Han var 15 år da han flyttet til Tyskland, hvor han fikk militær utdannelse i Berlin-Lichterfelde og stod under tilsyn av sin fetter, keiser Wilhelm II. I 1902 ble han gjort til ridder av Hosebåndsordenen (Knight of the Garter) av kong Edward VII. Fra 1903 studerte han jus og statsvitenskap ved universitetet i Bonn, hvor han var medlem av den berømte studentforeningen Borussia (latin for Preussen), som mange av høyadelens sønner tilhørte.
Den nye hertugen var begeistret for tidens nye oppfinnelser, og fremmet bilproduksjon, luftfartsindustri og utbygging av flyplasser i hertugdømmet.